open-index/open-wikipedia-markdown huggingface dataset:
இராபர்ட்டோ செவெதோ

**இராபர்ட்டோ கார்வல்லோ தெ செவெதோ** (*Roberto Carvalho de Azevêdo*, ; பிறப்பு: அக்டோபர் 3, 1957) பிரேசில்|பிரேசிலிய பேராளரும் உலக வணிக அமைப்பில் 2006ஆம் ஆண்டிலிருந்து பிரேசிலின் தூதராகப் பணியாற்றியவரும் ஆவார். மே 2013இல் இவர் உலக வணிக அமைப்பின் தலைமை இயக்குநராகத் தேர்ந்தெடுக்கப்பட்டுள்ளார். 2013, செப்டம்பர் ஒன்றுக்குப்  பிறகு தற்போதைய தலைமை இயக்குநர் பாசுகல் லாமியிடமிருந்து பொறுப்பேற்றுக் கொள்கிறார்.
## இளமையும் கல்வியும்
தாய்மொழியான போர்த்துகீசியத்தைத் தவிர்த்து ஆங்கிலம், பிரான்சியம், எசுப்பானியம் மொழிகளிலும் வல்லமை படைத்த செவெதோ பிரேசிலியாப் பல்கலைக்கழகத்திலிருந்து மின்னியல் பொறியியலில் படம் பெற்றுள்ளார். பின்னதாக ரியோ பிராங்கோ இன்ஸ்ட்டியூட்டிலிருந்து பன்னாட்டு உறவாண்மையில் மேற்பட்டம் பெற்றார்.
## பணிவாழ்வு
இராபர்ட்டோ செவெதோ பிரேசிலின் வெளியுறவுத் துறையில் 1984ஆம் ஆண்டில் பணியிலமர்ந்தார். வாசிங்டன் டி.சி (1988–91) மற்றும் மான்டிவெடீயோ (1992–94) நகரங்களில் உள்ள பிரேசிலின் தூதரகங்களிலும் ஜெனீவாவில் உள்ள ஐக்கிய நாடுகளின் அலுவலகத்தில் உள்ள நிரந்தரப் பேராளர் அலுவலகத்திலும் (1997–2001) பணி புரிந்துள்ளார்.

கீழ்கண்ட பதவிகளில் இவர் இருந்துள்ளார்:
*1995–96: வெளியுறவுத் துறை அமைச்சின் பொருளாதாரப் பிரிவின் துணைத்தலைவராக
*2001–05: பிணக்குத் தீர்வுப் பிரிவின் தலைவர்
*2005–06: பொருளாதார விவகாரத் துறையின் இயக்குநர்
*2006–08: பொருளியல், தொழில்நுட்ப விவகார துணை அமைச்சர்.
2008இலிருந்து ஜெனீவாவில் உலக வணிக அமைப்பு உள்ளிட்ட பல பொருளாதார அமைப்புக்களிடம் பிரேசிலின் சார்பாளராகப் பங்கேற்றுள்ளார்.

பிரேசிலுக்கும் ஐக்கிய அமெரிக்காவிற்கும் இடையிலான பருத்திப் பிணக்கை பேச்சுவார்த்தைகள் மூலமாக தீர்த்து வைத்தவர்களில் முதன்மையானவராக இருந்தார். தோஹா வட்டங்களில் பிரேசிலின் சார்பாளராக வாதாடினார்.

## தனி வாழ்க்கை
செவெதோ சக தூதரும் ஜெனீவாவிலுள்ள ஐக்கிய நாடுகள் அலுவலகத்தில் நிரந்தர பேராளருமான  மரியா நசரெத் ஃபரானியைத் திருமணம் புரிந்துள்ளார்; இருவருக்கும் இரு மகள்கள் பிறந்துள்ளனர்.

## மேற்சான்றுகள்

பகுப்பு:1957 பிறப்புகள்
பகுப்பு:பிரேசில் மக்கள்
பகுப்பு:உலக வணிக அமைப்பு
பகுப்பு:வாழும் மக்கள்
குறும்பூழ்ச்சண்டை

குறும்பூழ் என்பது காடைப் பறவை. இதனை வீடுகளில் வளர்த்து ஒன்றோடொன்று சண்டையிட்டுக்கொள்ளும்படி மோதவிட்டு வேடிக்கைப் பார்ப்பது சங்ககாலப் பழக்கவழக்கங்களில் ஒன்று. இதனை ஒரு வேடிக்கை விளையாட்டு எனலாம்.

பரத்தையிடம் சென்றுவந்தான் என்று தலைவி தலைவனிடம் ஊடுகிறாள். இல்லை **குறும்பூழ்ப்போர்** பார்த்துவிட்டு வந்தேன். வேறொன்றும் அறியேன் என்கிறான் தலைவன்.

நீ பார்த்து வந்த குறும்பூழ்ப்போரை அறிவேன் அது இப்படிப்பட்டது என்று என்று தலைவி கூறித் தலைவன் கூறியதைப்  பொய் என்கிறாள். அப்போது குறும்பூழ்ப் பறவைக்  காலோடு கால் கோத்துக்கொண்டு போரிட்டுக்கொள்ளும் என்பதைக் குறிப்பிடுகிறாள். புறப்பொருள் வெண்பாமாலையில் வென்றிப் பெருந்திணை (ஒழிபு) பகுதியில் பாடாண் திணையிலும் வாகைத்திணையிலும் கூறப்படாதத் துறைகளாகக் கொடுப்போர் ஏத்திக் கொடாஅர்ப் பழித்தல் முதலாக பிடிவென்றி ஈறாகப் பதினெட்டுத் துறைகளை ஐயனாரிதனார் குறிப்பிடுகிறார். இவற்றுள் பூழ் வென்றியும் ஒரு துறையாகும்.
 குறும்பூழாடிகள் மந்திர மொழிகளினைச் சொல்லியப் பின்னர் சண்டையிடும் போது குறும்பூழ் வெற்றிப் பெறும்.
 மேலும் சீவக சிந்தாமணியில்

என்றும்,

இவ்வாறு காடை என்கிற குறும்பூழ் பறவைப் பற்றிய குறிப்புகள் சங்க காலம் தொடங்கி இன்று வரை நம் பண்பாட்டில் இருந்துவருகின்றன. குறிப்பாக நாட்டுப்புற பண்பாட்டில் குறும்பூழ்ப் பிடிப்பது தொழிலாக ஒரு சாராருக்கும், குலதெய்வத்தின் குறியீடாக ஒரு சாராருக்கும் என பல்வேறு குறிப்புகள் உள்ளன. மேலும் சங்க காலம் தொடங்கி குறும்பூழ் பறவையின் உருவம், இயல்புகள், குஞ்சுகளின் நிறம், கழுத்து, அடிவயிற்றிலுள்ள நிறக்குறிப்புகள், உணவாகப் பயன்படுத்தும் குறிப்பு, காடுகளிலிருந்து பிடிக்கும் குறிப்புகள், பழக்கப்படுத்தும் குறிப்புகள், சண்டைக்கு விடும் குறிப்புகள் என தமிழ் இலக்கிய வெளியில் குறும்பூழ் பற்றிய குறிப்புகள் உள்ளன. ஆனால் இன்றைய நிலையில் தமிழ் மக்களிடம் குறும்பூழ்ப் போர் இருக்கின்றனவா என்பதை களஆய்வுத் தரவுகளைக் கொண்டுதான் உறுதி செய்ய முடியும்.

## அடிக்குறிப்பு

பகுப்பு:சங்ககால விளையாட்டுகள்
வி. விஜயகுமார்

thumb | வலது**வி. விஜயகுமார்** என்பவர் ஓர் மலையாள எழுத்தாளர் ஆவார்.

## இயற்றிய நூல்கள்
* குவாண்டம் பலதந்திரத்தில் தார்சனிகப்பிரசனங்கள்
* உத்தராதுனிகசாஸ்த்திரம்: விஸ்லேஷணமும் விமர்சனமும்
* ராஷ்டிரீயத்தின்றெ நேர் வாயனகள் (புதினம்)

## வாழ்க்கைக் குறிப்பு
இவர் 1962 ஆம் ஆண்டு ஜூலை 5 ஆம் தேதி பிறந்தார். இவரது சொந்த ஊர் தொடுபுழைக்கடுத்த குடயத்தூர். இவரின் பெற்றோர் வி., வாசுதேவன் நாயர் - பி. என். கமலம்மா ஆவர். கேரள அரசுப் பள்ளியிலும், பின்னர் காஞ்ஞிரப்பள்ளி செயிண்ட் டொமினிக்ஸ் கல்லூரியிலும், மலப்புறம் கவ கல்லூரியிலும் பயின்றார்..

## மேற்கோள்கள்
*இந்துலேகா - மலையாளப் புத்தகங்கள்  (மலையாளத்தில்)

பகுப்பு:1962 பிறப்புகள்
பகுப்பு:மலையாள எழுத்தாளர்கள்
பகுப்பு:வாழும் மக்கள்
கேரள வன ஆராய்ச்சி நிறுவனம்

கேரள வன ஆராய்ச்சி நிறுவனம் என்பது கேரள மாநில அரசினால் வன ஆராய்ச்சிக்காக நிறுவப்பட்ட கழகம் ஆகும். இதன் தலைமையகம் திருச்சூரில் அமைந்துள்ளது. இது 1975 ஆம் ஆண்டும் கேரள அரசின் அறிவியல், தொழில்நுட்பத் துறையின் கீழ் தொடங்கப்பட்டது. பின்னர் அறிவியல், தொழில்நுட்பம், சுற்றுச்சூழல் ஆகியவற்றிற்கான கேரள கவுன்சிலின் கீழ் கொண்டு வரப்பட்டது.

## இணைப்புகள்
*தளம்

பகுப்பு:திருச்சூரில் உள்ள அமைப்புகள்
பகுப்பு:கேரள அரசு
மலட்டுப் பூச்சி முறை

thumb|வலது
**மலட்டுப் பூச்சி முறை** () என்பது மனிதர்களுக்கும் வளர்ப்பு விலங்குகளுக்கும் தொல்லைகொடுக்கும் பூச்சிகளை அழிக்கக் கைகொள்ளப்படும் ஒரு முறையாகும்.

அயனியாக்கும் கதிர்வீச்சு மலட்டுத்தன்மையினை ஏற்படுத்துகிறது. ஆண் பூச்சிகளை சேகரித்து அவற்றைப் போதிய அளவு கதிர்வீச்சிற்கு ஆட்படுத்தி பூச்சி இனத்துடன் கலக்கவிட்டால், பெண் பூச்சிகளுடன் கலந்தாலும் இனப்பெருக்கம் ஆவதில்லை. இவ்வாறு கதிர்வீச்சிற்குள்ளான பூச்சிகளை மீண்டும் மீண்டும் அதன் இனத்துடன் கலக்கவிட்டால் படிப்படியாகப் பூச்சி இனம் மிகவும் குறைந்துவிடும். இம்முறையே மலட்டுப் பூச்சி முறை எனப்படுகிறது.

## மேற்கோள்கள்

பகுப்பு:மலட்டுத்தன்மை
பகுப்பு:ஒட்டுண்ணிகள்
பௌத்தவியல்

thumb | வலது | தியான நிலையில் புத்தர்பௌத்த சமயம், புத்தர், பௌத்த சமய நம்பிக்கைகள், பண்பாடு ஆகியவை தொடர்பான கல்வி **பௌத்தவியல்** எனப்படும். இதனை புத்தவியல் என்றும் பௌத்த சமயவியல் என்றும் குறிப்பிடுவர். சமயத்தின் வெவ்வேறு பிரிவுகளில் உள்ள பண்பாடுகளும் வேறுபட்ட நம்பிக்கைகளும் இதனுள் அடங்கும்.

பகுப்பு:பௌத்தம்

## மேற்கோள்கள்
ரோண்ட்கன் (அலகு)

இராண்ஜன் (Roentgen ) எக்சு மற்றும் காமா கதிர்கள் கண்டுபிடிக்கப்பட்டு ஒருசில மாதங்களிலேயே அவை மருத்துவத்தில் பயன்பாட்டிற்கு வந்துவிட்டன.அவைகளை அளவிட சரியான அலகு(Unit) வரையறை செய்யப்பட வில்லை.1927-ல் கூடிய பன்நாட்டு கதிரியல் மாநாடு (International Radiological congres)இராண்ஜன் எனும் அலகை பரிந்துரைத்தது. 1938-ல் கூடிய மாநாடு,அடியில் கண்டவாறு இராண்ஜனுக்கு விளக்கம் அளித்தது.

எந்த அளவு எக்சு அல்லது காமா கதிர்கள் திட்ட அழுத்தத்திலம் வெப்பநிலையிலும் (standard temperature and presure) ஒரு கன சென்றி மீட்டர் வளிமத்தில் ஒரு நிலைமின்அலகு (Electrostatic unit) மின்னூட்ட இணையினைத்(ion pairs) தோற்றுவிக்கிறதோ அந்த அளவு ஒரு இராண்ஜன் எனப்படும்.

STP -0&nbsp;°C and 760&nbsp;mm of Hg

one cc of dry air 0.00129 gm/cc

பகுப்பு:கதிரியக்க அலகுகள்
நங்காஞ்சி ஆறு

**நல்காசி ஆறு** அல்லது **நங்காஞ்சி ஆறு,** அமராவதி ஆற்றின் துணையாறு ஆகும். தமிழ்நாடு, திண்டுக்கல் மாவட்டம், ஒட்டன்சத்திரம் வட்டம் வடகாடு கிராம மலைப்பகுதியில் உருவாகும் சிற்றாறுகள் பரப்பலாறு அணையில் தேங்கி, தேங்கும் நீர் மற்றும் உபரி நீர் சிறு ஆறாக நங்காஞ்சி ஆறு எனும் பெயரில் விருப்பாட்சி கிராமத்திற்கு அருகில் தலையூத்து என்ற இடத்தில் சிற்றருவியாக விழுந்து வடகிழக்காக விருப்பாச்சி, அரசப்பபிள்ளைபட்டி, தங்கச்சியம்மாபட்டி, சவ்வாதுபட்டி, இடையகோட்டை, கோவிந்தாபுரம் ஆகிய ஊர்களின் வழியாக ஓடி குடகனாற்றில் கலந்து, பின் அமராவதி ஆற்றோடு கலக்கிறது.

## சங்க கால பெயர்
இந்த ஆறுக்கு சங்க காலத்தில் ”நல்காசி” என்ற பெயர் வழங்கி வந்துள்ளது. விருப்பாச்சி பாளையம் இந்த ஆற்றின் கரையில் அமைந்து இருந்தது.

## மேற்கோள்கள்

*http://www.karur.tn.nic.in/agriculture.htm 

பகுப்பு:கரூர் மாவட்ட ஆறுகள்
பகுப்பு:திண்டுக்கல் மாவட்ட ஆறுகள்
குதிரையாறு அணை

thumb|குதிரை ஆறு அணை

கொடைக்கானல் மலைப் பகுதியில் கூக்கால் என்ற மலைக் கிராமத்தின் தெற்கு பகுதியில் உருவாகும் சிறு, சிறு ஓடைகள் ஒன்றாகி வடக்கு நோக்கி ஓடி, பழனி வட்டம், ஆண்டிப்பட்டி கிராமத்தில் சிற்றருவியாக விழும் குதிரையாற்றின் குறுக்காக கட்டப்பட்ட அணை தான் குதிரை ஆறு அணையாகும்.

## மேற்கோள்கள்

## வெளி இணைப்புகள்
*http://india-wris.nrsc.gov.in/wrpinfo/index.php?title=Kuthiraiyar_Reservoir_JI02604
*NANGANJIYAR BASIN DIVISION, P.W.D., WATER RESOURCES ORGANISATION, PALANI 
*http://www.wrd.tn.gov.in/Reservoir_details.pdf -பொள்ளாச்சிப் பகுதி
*குதிரையாறு அணை தோற்றம்

பகுப்பு:திண்டுக்கல் மாவட்டத்திலுள்ள அணைகள்
2013 மே 10 சூரிய கிரகணம்

2013 மே 9-10 ஆந் திகதிகளில் (ஒருங்கிணைந்த அனைத்துலக நேரம்) (), 2013 பரிமாணங் கொண்ட கங்கண சூரிய கிரகணம் நிகழ்ந்தது. சூரிய கிரகணம் நிகழ்வது சந்திரன் புவிக்கும் சூரியனுக்குமிடையில் குறுக்கிடும்போது புவியிலிருப்போருக்குத் தோன்றும் ஒரு நிழல் தோற்றப்பாடு ஆகும். கங்கண சூரிய கிரகணம் என்பது சந்திரனின் தோற்றவிட்டம் சூரியனின் விட்டத்தை விட சிறிதாக இருக்கும்போது அது சூரியனின் நடுப்பகுதியை மறைப்பதால் நிகழ்வதாகும். இதனால் கிரகணம் ஒரு கங்கண (மோதிர) வடிவில் தோன்றும். இதனால் இது நெருப்பு வளையம் எனவும் அழைக்கப்படும். 
 
## தோற்றும் இடங்கள்
ஆஸ்திரேலியா, கிழக்கு பப்புவா நியூ கினி, சொலமன் தீவுகள், மற்றும் கில்பேர்ட் தீவுகள் உள்ளிட்டதான  பசிபிக் பெருங்கடலின்  கிழக்கு பிரெஞ்சு பொலினீசியாவில்  இருந்து 171 - 225 கிலோகீட்டர் அகலப்பட்டையான பகுதியில் இக் கங்கணாகிரகணாம் தோற்றும். தோற்றும் காலம் 6 நிமிடம் 3 வினாடி வரையாக இருக்கும்.

## இலங்கை, இந்தியாவில்
இலங்கை மற்றும் இந்தியாவில் உள்நாட்டு நேரப்படி அதிகாலை 2:05 முதல் முற்பகல் 8:55 வரை நிகழும். ஆயினும் பார்க்கமுடியாது.

## படத்தொகுப்பு

File:SolarEclipse2013May10A.GIF

File:Sol ecl ann 2013-5-10.PNG|கிரகணத்தின் கங்கண அமைப்பு
File:Solar eclipse visible in coconut leaf shadow.jpg|Interference patterns of a coconut leaf shadow. From Tarawa, Kiribati at 12:30 pm local time (00:30 UMT)


## மேற்கோள்கள்

பகுப்பு:சூரிய கிரகணங்கள்
பகுப்பு:2013 நிகழ்வுகள்
கையெறி விளையாட்டு

**கையெறி விளையாட்டு** என்பது காதலி காதலனைக் மடக்கிய கையால் குத்தி விளையாடும் ஒருவகை **இன்ப விளையாட்டு**. இதில் போட்டி இல்லை. இது ஒருவகைத் திளைப்பு.  
## அடிக்குறிப்பு

பகுப்பு:சங்ககால விளையாட்டுகள்
பெரிய கப்பற் பறவை

**பெரிய கப்பற் பறவை**  (*Great Frigatebird*, *"Fregata minor"*) என்பது கப்பற்பறவை குடும்பத்தைச் சேர்ந்த ஓர் கடற்பறவையாகும். 
## கூடமைப்பு
கலாபகசுத் தீவுகள் உட்பட்ட பசுபிக், இந்தியப் பெருங்கடல் மற்றும் தென் அத்திலாந்திக் பகுதிகளில் இவை கூடுகட்டும்.பெரிய கப்பற் பறவை 105 செ.மீ. நீளமுடைய பெரிய கூடுகளைக் கட்டும்.

## உசாத்துணை

## வெளியிணைப்புகள்

*Iwa or Great Frigatebird  Seabirds of Hawaii

பகுப்பு:இலங்கைப் பறவைகள்
பகுப்பு:கப்பற் பறவை
பகுப்பு:தீவாய்ப்பு கவலை குறைந்த இனங்கள்
கன்னியாகுமரி திவ்ய தேசங்கள்

**கன்னியாகுமரி மாவட்ட திவ்ய தேசங்கள்** என்பவை ஆழ்வார்களால் மங்களாசாசனம் (பாடல்) செய்யப்பட்ட 108 வைணவத் திருத்தலங்களில், கன்னியாகுமரி மாவட்டத்தில் உள்ள இரண்டு திவ்ய தேசங்களாகும். அவை பின்வருமாறு:

#**திருப்பதிசாரம்**: கன்னியாகுமரி மாவட்டம், தோவாளை வட்டத்தில் அமைந்திருக்கும் ஒரு சிற்றூர் ஆகும். இது நாகர்கோவிலிலிருந்து ஆரல்வாய்மொழிக்குச் செல்லும் முக்கிய சாலையில் சற்று ஒதுங்கி, 5 கிலோ மீட்டர் தொலைவில் உள்ளது. 108 திவ்ய தலங்களில் இதுவும் ஒன்று. மூலவர் திருவாழிமார்பன் ஆவார். கி.பி. ஒன்பதாம் நூற்றாண்டைச் சேர்ந்த வைணவ மாமுனிவர் நம்மாழ்வார் இத்திருத் தலத்தில் பிறந்ததால், இவ்விடம் பெரும் புகழ்பெற்றது. ’வான்பரிசாரத்து இருந்த என் திருவாழ்மார்பர்’. வைணவ நூல்களில் இவ்வூர் 'திருவாம்பரிசாரம்’ என்றே குறிக்கப்படுகிறது. திரு என்கிற இலக்குமியை மார்பில் கொண்டுள்ளதால் இங்கு தாயாருக்கு தனி சந்நிதி இல்லை. ஊர்மக்களின் முக்கிய தொழில் பயிர்த்தொழிலேயாகும். வயலும் தென்னந்தோப்புகளும் அதிகம் காணப்படும்.
#**திருவட்டாறு**:  கன்னியாகுமரி மாவட்டம் கல்குளம் வட்டத்தில் திருவட்டாறு அமைந்துள்ளது. இவ்வூர் நாகர்கோவிலிலிருந்து 23 கி.மீ. தொலைவிலுள்ளது. அருகிலுள்ள தொடருந்து நிலையம் குழித்துறை இரயில் நிலையமாகும். இவ்வூரை, பறளியாறு மூன்று பக்கமாகச் சுற்றி வருவதால் திருவட்டாறு என பெயர்பெற்றது. அருள்மிகு ஆதிகேசவப்பெருமாள் தலத்தின் மூலவராவார். நிலமடந்தையும் திருமடந்தையும் தேவியராவர். புனித நீர்-வாட்டாறு இராமதீர்த்தம், தலமரம்-செண்பக மரம். அருமையான கோவில். புரட்டாசி மாதம் 3 முதல் 9-ஆம் நாள் வரையிலும் பங்குனி மாதம் 3 முதல் 9-ஆம் நாள் வரையிலும் சூரியன் மறையுமுன் கருவறை நோக்கி தன் கதிர்களைப் பரப்பி அஞ்சலிப்பது சிறப்பாகும். நம்மாழ்வாரால் பாடப்பெற்ற திருத்தலமாகும். சைதன்ய மகாபிரபு  இத்தலத்திலிருந்து பிரம்மசம்கிதைக்கு உரை எழுதினார். இன்னொரு சிறப்பு இவ்விடத்தினைச் சுற்றி 12 சிறப்புமிக்க சிவாலயங்கள் உள்ளன. தூய்மையாகப் பராமரிக்கப்படும் இக்கோவிலில் அநேக சிற்ப வேலைப்பாடுகள் உள்ளன. வயல்களும் சோலைகளும் அழகு சேர்க்கின்றன. ஆடி, தை இரு மாதங்களில் 108 பதார்த்தங்களுடன் பூசை செய்து பக்தர்களுக்குப் பிரசாதமாக வழங்கப்படுகிறது. தங்கும் வசதிகளும் உள்ளன. 108 வைணவ திவ்யதேசங்களில் இரண்டு இம்மாவட்டத்திலுள்ளன.

## மேற்கோள்கள்

* தமிழ்நாடு மாவட்ட விவரச்சுவடிகள் -2006

பகுப்பு:கன்னியாகுமரி மாவட்டம்
பகுப்பு:108 திவ்ய தேசங்கள்
பயோனிர் குமாரசாமி

**பயோனிர் குமாரசாமி** (பிறப்பு:12-8-1887 இறப்பு:18-8-1960) கன்னியாகுமாரி மாவட்டத்தின் தலைநகர் நாகர்கோவிலின் வடக்குபகுதியில் அமைந்துள்ள வடசேரி பகுதியில் ஏழை நெசவாளர் குடும்பத்தில் பிறந்தார்.ஏழ்மை காரணமாக அவரால் நான்காம் வகுப்புவரை மட்டுமே பள்ளியில் படிக்க முடிந்தது. சிறுகடைகளில் பணிசெய்தார்கள்.

## சென்னையில் வாழ்க்கை
அந்த இளம் வயதிலேயே தாயாரின் ஆசியுடன் சென்னை சென்று, பல இன்னலுக்கிடையே, சென்னை பல்கலைக் கழகத் தழிழ் பேரறிஞர் கே.என். சிவராஜபிள்ளை அவர்களின் துணையுடன் அடிசன் போக்குவரத்து நிறுவனத்தில் கம்மியராக சேர்ந்து வாகனவியலில் தேர்ச்சி பெற்றார். அவர் பேருந்து ஓட்டுனர் உரிமமும் பெற்றார். நான்கு ஆண்டுகளுக்குப் பின் நாகர்கோவில் திரும்பி அங்கு  தனியார் நிறுவனம் ஒன்றில் சிலகாலம் ஓட்டுநராக பணியில் இருந்தார். அப்போது மதுக்கடை ஒன்றினை தொடங்கினார். 

## நாகர்கோவிலில் வாழ்க்கை
சிறுகச்சிறுக பொருள்  சேர்த்து ஒரு பேருந்தை வாங்கினார். அதனை நாகர்கோவில்-திருவனந்தபுரம் வழித்தடத்தில் அவரே ஓட்டுநராக இருந்து நடத்தினார். பல பேருந்துகளை வாங்கி தன் நிறுவனத்தை விரிவு படுத்தி அதற்கு பயோனிர் மோட்டார் சர்வீசு என பெயரிட்டார். அன்று முதல் அவர் பயோனிர் குமாரசாமி என அழைக்கப் பட்டார். அந்நிறுவனம் பெரியதாக வளர்ந்தது. அவரது திறமையும் வெளிப்பட்டது. அவரது நிறுவனம் இரயில் போக்குவரத்திற்கு பயணச்சீட்டு வழங்கும் உரிமம் பெற்று இருந்தது. தபால் போக்க வரத்திற்கும் உதவுவதாக திகழ்ந்தது.

1929-ல் மலைத் தோட்டங்களை வாங்கி, காடுகளை வளம் கொழிக்கும் நிலங்களாக மாற்றினார். இரப்பர், பழவகைகள்,மரவள்ளிக் கிழங்கு, என பயிரிட்டு வளர்ந்தார். சில இடங்களில் அரிசி ஆலைகளை நிறுவினார். தரமான ஓடுகளை தந்தார். 1942-ல் இராஜகமங்கலத்தில் உப்பளம் அமைத்தார். நாகர்கோவிலில் முதன்முதலாக சினிமா திரையரங்கம் ஏற்படுத்தினார்.

நாகர்கோவில் நகருக்கு முதலில் மின்சாரம் கொண்டு வந்தார். பயோனிர் பவர் ஹவுஸ் என பெயரிட்டார்.
### இல்லறம்
தக்க வயதில்  நாகம்மையார் எனும் மங்கை நல்லாளை தன் வாழ்க்கைத் துணையாக ஏற்று நான்கு பெண் மக்களைப் பெற்றார். பார்வதிபுரத்தில் அவரது மனைவியின் பெயரில் ஒரு நூர்பாலையினை நிறுவினார். பல கல்வி நிறுவனங்களுக்கு தாராளமாக நிதி உதவி உள்ளார். அவர் 1960 ஆம் ஆண்டு அக்டோபர் மாதம் 18 ஆம் நாள் இறந்தார். நாகர்கோவிலில் அரசு உதவிபெறும் பயோனிர் குமாரசாமி கல்லூரி ஒன்றினை அவரது குடும்பத்தினர் நடத்திவருகிறார்கள்.

பகுப்பு:தமிழகத் தொழிலதிபர்கள்
பகுப்பு:1887 பிறப்புகள்
பகுப்பு:1960 இறப்புகள்
சிற்றில் விளையாட்டு

சிறுவர் சிறுமியர் மணல்வீடு கட்டி விளையாடும் பொழுதுபோக்குத் திளைப்பு ஆட்டத்தைச் **சிற்றில் விளையாட்டு** என்பர். தாய்தந்தையர் வீட்டில் வாழும் பாங்கை விளையாட்டாக நடித்துக்கொண்டு சிறுவர் சிறுமியர் சிற்றில் ஆடுவர். விக்கிப்பீடியா:மணல்தொட்டியில் எழுதிப் பழகுவது போல, வாழ்வியல் பாங்குகளை விளையாடிப் பழகும் விளையாட்டு இது. 

சமைத்தல், உணவு படைத்தல், குழந்தை வளர்த்தல், வயலுக்குச் சென்றுவருதல் முதலான பணிகளைச் செய்வது போல நடிப்பர். தெருமண்ணில் கட்டிய கரை அவர்களுக்கு வீடு. இதுதான் **சிற்றில்**. சிறுவர் சிறுமியர் கட்டிய சிற்றிலைச் சிதைப்பதும் ஒரு விளையாட்டு. ஆண்பால் பிள்ளைத்தமிழ் நூல்களில் சிற்றில் சிதையேலே எனச் சிறுமியர் கெஞ்சுவது போல இந்தச் சிற்றில் பருவ விளையாட்டு வரும்.

சங்ககாலத்தில் இது விளையாடப்பட்ட பாங்கைப் பல பாடல்கள் தெருவிக்கின்றன.
##### சிற்றில் செய்திகள்
* மணல் சிற்றில், சிறுவர் சிதைத்தல். 
* தழையாடை உடுத்திக்கொண்டு சில்லில் பனைந்தனர். 

* நாய்க்குட்டிப் பள்ளம் 
* சிறிய வீடு  

## அடிக்குறிப்பு

பகுப்பு:சங்ககால விளையாட்டுகள்
பு. இரா. புருடோத்தமர்

**புவனகிரி இராசகோபால் புருடோத்தமர்** (1901 நவம்பர் 15 - 1976 சூன் 28)  என்னும் **பு. ரா. புருஷோத்தம நாயுடு** வைணவக் குடும்பத்தில் பிறந்து, ஒருங்கே தமிழ்த் தொண்டும் வைணவத் தொண்டும் செய்தவர். வீர வைணவப் பரம்பரையைச் சேர்ந்தவர்.  இவர் முன்னோர்களுக்கும் பாம்பன் குமரகுருதாச சுவாமிகளுக்கும் நடந்த சித்தாந்தப் போர் அந்த நாள் தத்துவ உலகில் புகழ்பெற்ற நிகழ்வு ஆகும்.

## பிறப்பு
புருடோத்தமர் புவனகிரியில் வாழ்ந்த இராசகோபால் – ஆண்டாளம்மாள் இணையருக்கு 1901 - நவம்பர் - 15ஆம் நாள் மூன்றாவது மகனாகவும் நான்காவது மகவாகவும் பிறந்தார். இவருக்கு அண்ணன்கள் இருவர், அக்காள் ஒருவர், தம்பியர் இருவர், தங்கையர் இருவர் என ஏழு உடன்பிறந்தோர்கள் இருந்தனர்.  
 
## கல்வி

திருவரங்கத்தில் இருந்து சிதம்பரத்திற்கு மாற்றப்பட்ட **ஸ்ரீ இராமானுஜ தர்சன வித்தியாசாலை**யின் கிளை அமைப்பான வரவர முனி பாடசாலையிலும் மற்றொரு பாடசாலையிலும் புருடோத்தமர் பள்ளிக் கல்வி பெற்றார். மதுரை செந்தமிழ்க் கல்லூரியில் அ. நாராயண ஐயங்கார், சேற்றூர் கவிராயர் ஆகியோரைப் போன்ற பெரும்புலவர்களிடம் தமிழ் கற்று வித்துவான் பட்டம் பெற்றார்.

புருடோத்தமர் தன் பெரிய தந்தையும் வைணவ அறிஞரும் அழகிய மணவாள இராமானுஜ ஏகாங்கி ஸ்வாமிகளிடம் வைணவத்தின் அடிப்படை நூல்களை எல்லாம் கற்றுத் தேர்ந்தார்.

## அலுவல்

வித்துவான் பு. இரா. புருடோத்தமர் பல்வேறு உயர்நிலைப் பள்ளிகளில் தமிழாசிரியராகப் பணியாற்றினார். சிதம்பரத்தில் அமைந்த பள்ளி ஒன்றில் இவர் தமிழாசிரியராகப் பணியாற்றிய பொழுது சிதம்பரத்தை அடுத்த அண்ணாமலை நகரில் அமைந்திருந்த மீனாட்சி தமிழ்க் கல்லூரியில் உ. வே. சாமிநாதையர் முதல்வராகப் பணியாற்றிக் கொண்டிருந்தார். அவரின் அழைப்பை ஏற்று புருடோத்தமர் அக்கல்லூரியில் தமிழாசிரியராகப் பணியை ஏற்றார்.

1935 ஆம் ஆண்டில் திருவையாறு அரசர் கல்லூரியில் தமிழாசிரியராகப் பணியை ஏற்றார்.

1948 ஆம் ஆண்டில் சென்னைப் பல்கலைக்கழகத்தின் தமிழாராய்ச்சித் துறையில் விரிவுரையாளராகப் பணியேற்றார். 1961ஆம் ஆண்டில் அப்பணியிலிருந்து ஓய்வுபெற்றார். பின்னர் பல்கலைக்கழக நல்கைக் குழுவின் மானியம் பெற்று நான்காண்டுகள் ஆய்வுப்பணியில் ஈடுபட்டார்.

## தமிழ்ப் பணி

புருடோத்தமர், மணிப்பிரளவ நடையில் இருந்த வைணவ விளக்கங்களை (வியாக்யானங்கள்) தமிழ்படுத்தி வெளியிட்டார். அவை வருமாறு:

# நம்பிள்ளையின் ஈடு வியாக்யானம் – (பத்துத் தொகுதிகள்) 
# பகவத் விஷயம்  (நம்மாழ்வாரின் திருவாய்மொழிக்கான ஈடு வியாக்யானம்) 
# ஆசார்ய ஹிருதயம்: மணவாள் மாமுனிகள் வியாக்யானம் – (நான்கு பகுதிகள்) 
# ஸ்ரீவசன பூஷணம் : மணவாள மாமுனிகள் வியாக்கியானம்

## மறைவு
புருடோத்தமர் பணியிலிருத்து ஓய்வுபெற்ற பின்னர், தன் மனைவி, மகள்கள் மூவர், மகன்கள் இருவர் ஆகியோருடன், கடலூரில் வாழ்ந்தார். தனது 75ஆவது அகவையில் 1976 சூன் 28 ஆம் நாள் காலமானார்.

## வாழ்க்கை வரலாறு
பு. இரா. புருடோத்தமரின் வாழ்க்கை வரலாற்றை அவர் மாணவர் ஆர். ஆள்வந்தார் என்பவர்  புருஷோத்தம நாயுடுவின் தமிழ் - வைணவத் தொண்டு என்னும் நூலில் பதிவுசெய்திருக்கிறார்.

## சான்றடைவு


பகுப்பு:1901 பிறப்புகள்
பகுப்பு:1976 இறப்புகள்
பகுப்பு:தமிழறிஞர்கள்
பகுப்பு:வைணவர்கள்
மனோகர் பாரிக்கர்

**மனோகர் கோபாலக்கிருஷ்ண பிரபு பாரிக்கர்** (*Manohar Gopalkrishna Prabhu Parrikar*, திசம்பர் 13, 1955 - மார்ச் 17, 2019) என்பவர் ஓர் இந்திய அரசியல்வாதி ஆவார். இவர் கோவா மாநிலத்தின் முன்னாள் முதலமைச்சர் ஆவார். இவர் 2000 ஆம் ஆண்டு முதல் 2005 வரையிலும், பின்னர் 2012 முதல் 2014 வரையிலும், 2017 முதல் 2019 வரை கோவா மாநிலத்தின் முதலமைச்சராக இருந்தார்..

2017 கோவா சட்டமன்றத் தேர்தலில் குறைந்த தொகுதிகளில் வெற்றி பெற்ற பாரதிய ஜனதா கட்சி, மனோகர் பாரிக்கர் தலைமையில் கூட்டணி கட்சிகளின் ஆதரவுடன் கோவாவில் ஆட்சி அமைத்தார்.

## ஆரம்ப கால வாழ்க்கை
பாரிக்கர் கோவா மாநிலத்தின் மப்பூசாவில் பிறந்தவர். இவர் மார்கோவாவில் உள்ள லயோலா உயர்நிலைப்பள்ளியில் பயின்றார். மராத்தியில் தனது இடைநிலை கல்வியை நிறைவு செய்தவர். 1978இல் பம்பாயிலுள்ள ஐஐடி யில் உலோகவியலில் பொறியியல் படித்தார். இந்திய வரலாற்றிலேயே "ஐஐடி"யில் படித்த முதல் மாநில முதல்வர் ஆவார். மனோகர் பாரிக்கரும், நந்தன் நிலெக்கணியும் 1978 ஆம் ஆண்டில் ஐஐடியில் இருந்து ஒன்றாக பட்டம் பெற்றவர்கள்.

## அரசியல் வாழ்க்கை
பாரதீய ஜனதா கட்சியின் உறுப்பினரான பாரிக்கர் அக்கட்சியின் முதல் கோவா முதல்வர் ஆவார். பாரிக்கர் முதலில் 1994 ஆம் ஆண்டு கோவா மாநிலத்தின் இரண்டாவது சட்டமன்றத்தில் உறுப்பினராகத் தேர்ந்தெடுக்கப்பட்டார். பின்னர் ஜூன் 1999 முதல் நவம்பர் 1999 வரை எதிர்க்கட்சி தலைவராக பதவி வகித்தார். பாரிக்கர் அக்டோபர் 24, 2000 ஆம் ஆண்டில் முதல் முறையாக கோவாவின் முதல்வர் ஆனார். ஆனால் அவரது பதவிக்காலம் பிப்ரவரி 27, 2002 வரை மட்டுமே நீடித்தது. பின்பு ஜூன் 5, 2002இல் இவர் மீண்டும் முதல்வராக தேர்ந்தெடுக்கப்பட்டார்.

பின்னர் 29 ஜனவரி 2005இல், நான்கு பா.ஜ.க உறுப்பினர்கள் பதவி விலகியதன் காரணமாக இவரது அரசாங்கம் சட்டமன்றத்தில் பெரும்பான்மையை இழந்தது. எனினும் பிப்ரவரி 2005இல் பெரும்பான்மையை நிரூபித்தார். 2007 ஆம் ஆண்டில், பாரிக்கர் தலைமையிலான பா.ஜ.க அரசை,  திகம்பர் காமத் தலைமையிலான இந்திய தேசிய காங்கிரஸ் கோவா மாநில தேர்தலில் தோற்கடித்தது. மீண்டும் பா.ஜ.க மார்ச் 2012 இல் நடைபெற்ற கோவா சட்டசபை தேர்தலில் 24 இடங்களை வென்று மீண்டும் வெற்றி பெற்றது.

2014 ஆம் ஆண்டின் இந்தியப் பொதுத் தேர்தலில், கோவாவின் இரு மக்களவைத் தொகுதிகளிலும் பாரதிய ஜனதா கட்சி வெற்றிபெற்றது. பாரிக்கர், உத்திரப் பிரதேசத்திலிருந்து பாரதிய ஜனதா கட்சியின் சார்பாக நாடாளுமன்ற மாநிலங்களவை உறுப்பினராகத் தேர்ந்தெடுக்கப்பட்டார். இவர் நரேந்திர மோதியின் அமைச்சரவையின் முதல் விரிவாக்கத்தின் போது பாதுகாப்புத் துறை அமைச்சராகப் பதவியேற்றார்.

பின்னர் மார்சு 14, 2017 ஆம் ஆண்டு மீண்டும் கோவா மாநில முதலமைச்சராக மூன்றாவது முறையாக பதவி ஏற்றார்.

## இறப்பு
கணையப் புற்றுநோய் பாதிப்பால், சிகிச்சை பெற்று வந்த இவர் சிகிச்சை பலனின்றி மார்ச் 17, 2019 அன்று காலமானார்.

## இதனையும் காண்க
*பாரதிய ஜனதா கட்சியின் முதலமைச்சர்கள் பட்டியல்

## மேற்கோள்கள்

பகுப்பு:1955 பிறப்புகள்
பகுப்பு:இந்திய அமைச்சர்கள்
பகுப்பு:கோவா முதலமைச்சர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:2019 இறப்புகள்
பகுப்பு:மாநிலங்களவை உறுப்பினர்கள்
பகுப்பு:கோவா அரசியல்வாதிகள்
பகுப்பு:கோவா நபர்கள்
பகுப்பு:கோவாவின் சட்டமன்ற உறுப்பினர்கள்
இனப்பாகுபாட்டுக் குற்றம்

**இனப்பாகுபாட்டுக் குற்றம்** என்பது, "ஆட்சி அதிகாரத்தைப் பேணிக்கொள்ளும் நோக்குடன், ஒரு இனக் குழுவினரால், பிற இனக் குழுவிற்கு அல்லது இனக் குழுக்களுக்கு எதிராகத் திட்டமிட்டு நடத்தப்படும் அடக்குமுறை, மேலாதிக்கம் என்பவை சார்ந்த நிறுவனமயப்படுத்திய ஆட்சிச் சூழலில் இழைக்கப்படும்", மனித குலத்துக்கு எதிரான பிற குற்றங்களை ஒத்த மனிதாபிமானம் அற்ற செயல்கள் என 2002 ஆம் ஆண்டின் பன்னாட்டுக் குற்றவியல் நீதிமன்றத்தின் உரோம் சட்டம் வரைவிலக்கணம் கூறுகிறது. இது பொதுவாக 1948 ஆம் ஆண்டுக்குப் பின் தென்னாப்பிரிக்காவில் நிலவிய இனப்பாகுபாடு சார்ந்தது.

## வரலாறு
இந்த இனப்பாகுபாட்டு முறைமை குறித்த குற்றச் சாட்டுகள் 1948 ஆம் ஆண்டு யூலை 12 ஆம் தேதியே ஐக்கிய நாடுகளின் கவனத்துக்குக் கொண்டுவரப்பட்டது. தென்னாப்பிரிக்க ஒன்றியத்தில் இந்திய இனத்தவர் நடத்தப்படும் முறை குறித்துக் கவலை தெரிவித்து ஐக்கிய நாடுகளின் பொதுச் செயலருக்கு எழுதிய கடிதம் ஒன்றை அப்போதைய இந்தியப் பேராளர் முனைவர். பத்மநாபபிள்ளை வெளியிட்டார். இந்த நீதியற்றதும் இனவாதம் சார்ந்ததுமான இந்த முறைமைக்குப் பன்னாட்டு அளவில் கண்டனங்கள் எழுந்ததுடன், தென்னாப்பிரிக்க அரசின் மீது அழுத்தங்களைக் கொண்டுவருவதற்கு, முறையான சட்டக் கட்டமைப்பு ஒன்று அவசியம் எனப் பலரும் வலியுறுத்தினர்.

1971 ஆம் ஆண்டில், இனப்பாகுபாட்டை ஒடுக்குவதற்கும், அதற்குத் தண்டனை அளிப்பதற்குமான ஒழுக்காற்று வரைவு ஒன்றை சோவியத் ஒன்றியமும், கினியாவும் கூட்டாகச் சமர்ப்பித்தன. 1973 ஆம் ஆண்டில் இனப்பாகுபாட்டுக் குற்றத்தை அடக்குவதற்கும் தண்டனை அளிப்பதற்குமான பன்னாட்டு மரபொழுங்குக்கான உரையை ஐக்கிய நாடுகள் பொதுச் சபை ஏற்றுக்கொண்டது. இதற்கு 31 நாடுகள் கையொப்பம் இட்டதுடன், 107 நாடுகள் பங்காளர்களாகவும் இருந்தனர்.

இவ்வாறாக, இனப்பாகுபாடு மனிதகுலத்துக்கு எதிரான குற்றம் என ஏற்றுக்கொண்டபோது அதன் செயற்பாட்டு எல்லை தென்னாப்பிரிக்காவையும் தாண்டி விரிந்ததாக இருந்தது. பொதுவாக இனப்பாகுபாட்டுக் குற்றம் என்னும் தொடர் தென்னாப்பிரிக்காவுடன் தொடர்புடையதாக எண்ணப்பட்டபோதும், இத்தொடர் எந்த நாட்டிலும் இருக்கக்கூடிய இனப்பாகுபாட்டுக் கொள்கைகளைக் குறிக்கும்

பின்னர் மேலும் எழுபத்தாறு நாடுகள் இந்த மரபொழுங்குக்கு ஆதரவாகக் கையொப்பம் இட்டன. ஆனாலும் பல நாடுகள் இதில் கையொப்பம் இடவோ அதனை ஏற்றுக்கொள்ளவோ இல்லை. கனடா, பிரான்சு, செருமனி, இசுரேல், இத்தாலி, நெதர்லாந்து, ஐக்கிய இராச்சியம், ஐக்கிய அமெரிக்கா என்பவை கையொப்பம் இடாத நாடுகளுள் அடங்குவன. தாம் இதற்கு எதிராக வாக்களித்தது குறித்து விளக்கம் அளித்த ஐக்கிய அமெரிக்கப் பிரதிநிதியான இளைய கிளரென்சு கிளைய்ட் பெர்கூசன், இந்த முறையில் இனப்பாகுபாடு மனித குலத்துக்கு எதிரான ஒரு குற்றமாக்கப்படலாம் என்பதை ஏற்றுக்கொள்ள முடியாது என்றும், மனித குலத்துக்கு எதிரான குற்றங்கள் மோசமானவை, அதனால் மிகக் கவனமாக அவை விவரிக்கப்படுவதுடன், ஏற்கெனவே இருக்கும் அனைத்துலகச் சட்டங்களின் அடிப்படையில் பொருள் கொள்ளப்பட வேண்டியன என்றும் கூறினார்

## குறிப்புகள்

பகுப்பு:இனப்பாகுபாடு
அகவூர் நாராயணன்

**அகவூர் நாராயணன்** (Akavoor Narayanan) என்பவர் இந்தியாவைச் சேர்ந்த ஒரு  பிரபலமான மலையாள எழுத்தாளர் ஆவார்.

## வாழ்க்கைக் குறிப்பு
ஆலுவ யுசி கல்லூரியிலும், பின்னர் திருவனந்தபுரம் பல்கலைக்கழகத்தில் வேதியியலும் பயின்றார். 
கேரளாவின் எர்ணாகுளம் மாவட்டத்தில் அகவூர் மனாவில் 1929 ஆம் ஆண்டு பிறந்த நாராயணன் இளமைக் காலத்தில் வேதமும், சமசுகிருதமும் கற்றார். ஆலுவ யுசி கல்லூரியிலும், பின்னர் திருவனந்தபுரம் பல்கலைக்கழகத்தில் வேதியியலும் பயின்றார். நம்புதிரிபாத் திருச்சூர் சிறீ கேரள வர்மா கல்லூரியில் மலையாள விரிவுரையாளராக தனது வாழ்க்கையைத் தொடங்கினார். பின்னர், மலையாள எழுத்துலகில் பிரபலமாகினார்.

ஒரு குறுகிய காலத்திற்குப் பிறகு, அவர் வேலையை விட்டுவிட்டு, 1961-ல் புதுதில்லிக்கு இடம்பெயர்ந்து ஒலி-ஒளிசார் விளம்பர இயக்குநரகத்தில் பணிபுரிந்தார்.

பின்னர், தில்லி பல்கலைக்கழகத்தில் 1968ஆம் ஆண்டு மலையாள விரிவுரையாளராக சேர்ந்தார், 1994-ல் ஓய்வு பெறும் வரை அங்கேயே இருந்தார். 

மலையாள இலக்கியத்தின் பிரபல அறிஞரும் விமர்சகருமான அகவூர் நாராயணன் தனது 80 ஆவது வயதில் காலமானார்.

## மேற்கோள்கள்


பகுப்பு:மலையாள எழுத்தாளர்கள்
பகுப்பு:1929 பிறப்புகள்
பகுப்பு:2009 இறப்புகள்
சா. தர்மராசு சற்குணர்

**சாமுவேல் தர்மராசு சற்குணர்** (1877 மே 25  - 1952 திசம்பர் 23) தமிழ்க் கல்வியைப் பரப்புவதற்காகச் சென்னையில் தென்னிந்தியத் தமிழ்க் கல்விச் சங்கம் அமைத்த முன்னோடி; தமிழர்களுக்குத் தமிழ்மட்டும் போதாது, பல மொழி அறிவும் இருந்தால்தான் தமிழின் சிறப்பைச் சரியாகப் புரிந்து கொள்ள முடியும் என்று பல மொழி கற்றுத்தேர்ந்த மேதை.  எளிய நடையில் தமிழை எழுதவும் சொல்லிக் கொடுக்கவும் வேண்டும் என்று வலியுறுத்தியவர்.

## பிறப்பு
சா. தர்மராசு சற்குணர் தூத்துக்குடி மாவட்டத்தில் உள்ள நாசரேத் என்னும் சிற்றூரில் வாழ்ந்த **தமிழறிஞர் சாமுவேல்** என்பவருக்கு மகனாக  1877 மே 25 ஆம் நாள் பிறந்தார்.

## கல்வி
சற்குணர் தாய்மொழியாகிய தமிழோடு வடமொழி, தெலுங்கு, கன்னடம், மலையாளம், ஆங்கிலம்  ஆகிய மொழிகளைக் கற்றுத் தேர்ந்தார்.

## பணி
சற்குணர் தன்னுடைய பணிவாழ்க்கையை ஆங்கில ஆசிரியராகத் தொடங்கினார்.  பின்னர் சென்னை கிறித்துவக் கல்லூரியில் தமிழாசிரியராகச் சேர்ந்து, பேராசிரியராக உயர்ந்தார்.

## தமிழ்ப்பணி
கல்லூரிப் பணிக்கு அப்பாலும் தொண்டு செய்ய விரும்பிய சற்குணர், அதே எண்ணத்தைக் கொண்டிருந்த அ. கி. பரந்தாமனாருடன் இணைந்து 1925 சனவரி 15 ஆம் நாள் சென்னையில் **தென்னியந்தியத் தமிழ்க் கல்விச் சங்கம்** என்னும்  அமைப்பை நிறுவினார். சற்குணர் தலைவராகவும் அ.கி.பரந்தாமனார் செயலாளராகவும்  பணியாற்றினர். அச்சங்கத்தில் சென்னை பல்கலைக்கழக வித்துவான் தேர்விற்கு பயிற்சி அளிக்கப்பட்டது.

முழுக்க முழுக்க கற்பிக்கும் பணியிலேயே தன்னை ஈடுபடுத்திக் கொண்டதால், சற்குணர் எழுத்துப் பணியில் அதிகம் ஈடுபடவில்லை. ஆனால் இவர் தம் காலத்தில் சிறந்த ஆராய்ச்சியாளராகத் திகழ்ந்தார்.

சென்னைப் பல்கலைக்கழகத் தமிழ்க்குழு உறுப்பினராகவும் பணியாற்றினார்.

## மணிவிழா
தர்மராசு சற்குணரின் மணிவிழா 1937 ஆம் ஆண்டில்  அ.கி.பரந்தாமனார் முயற்சியால் உ. வே. சாமிநாதையர்  தலைமையில் சென்னையில் கொண்டாடப்பட்டது.  இந்த விழாவில் பல தமிழறிஞர்கள் கலந்து கொண்டு அவருடைய பன்முக ஆளுமையை எடுத்துக் கூறினர். **சற்குணர் மலரும் சற்குணீயமும்** என்ற அரிய சிறப்பு மலரும் அப்போது வெளியிடப்பட்டது.
## மறைவு
தமிழுக்காகவே தன்னை அர்ப்பணித்துக்கொண்ட சற்குணர்  1952 திசம்பர் 23 ஆம் நாள் இயற்கை எய்தினார்.

## சான்றடைவு


## வெளியிணைப்பு
*சற்குணர் என்னும் நற்குணர் - பொன்னீலன்

பகுப்பு:1896 பிறப்புகள்
பகுப்பு:1952 இறப்புகள்
பகுப்பு:தமிழ்நாட்டுத் தமிழறிஞர்கள்
அரங்கசாமி நாயக்கர்

**அரங்கசாமி நாயக்கர்** (1884 பிப்ரவரி 6 – 1943 சனவரி 6) பிரெஞ்சிந்தியா என அழைக்கப்பட்ட இன்றைய புதுச்சேரி மாநிலத்தின் விடுதலைக்காகப் போராடிய வீரர்; தமிழறிஞர்.  ‘பிரெஞ்சிந்திய காந்தி’ என்று அழைக்கப்பட்டவர்.

## பிறப்பு

அரங்கசாமி நாயக்கர் 1884 பிப்ரவரி 6 ஆம் நாள் பிறந்தார். அவர் பெற்றோரைப் பற்றி அறிய இயலவில்லை.  இவர் புதுச்சேரி மாநிலம் திருநள்ளாறு வட்டத்தில் உள்ள இளையான்குடி என்னும் சிற்றூரில் வாழ்ந்தார்.

## பொது வாழ்க்கை
பிரஞ்சு நாட்டிடம் அடிமைப்பட்டிருந்த புதுச்சேரியின் விடுதலைக்காகப் போராடினார். திருநள்ளாறு நகர்மன்றத் தலைவராகப் பணியாற்றினார். சுயமரியாதை இயக்க ஈடுபாட்டால் தனது வீட்டிலேயே தாழ்த்தப்பட்டோருக்கு சமபந்தி உணவளித்தவர்.

## இதழும் படைப்புகளும்
அரங்கசாமி நாயக்கரும் அவர்தம் நண்பர்களும் இணைந்து பிரெஞ்சிந்தியக் குடியரசுப் பத்திரிக்கை என்னும் இதழை வெளியிட்டனர்.  அதில் விடுதலைப் போராட்டச் செய்திகளும் தமிழ்மொழி பற்றிய கட்டுரைகளும் இடம்பெற்றன.

அரங்கசாமியார் அவ்விதழில் தமிழிலக்கணம் பற்றிய பல கட்டுரைகளை எழுதினார்.   காரைக்கால் வ. பொன்னையா, திருநள்ளாறு தேனூர் பாலசுப்பிரமணியம் என்னும் இருவரும் அக்கட்டுரைகளைத் தொகுத்து குடியரசு தமிழ் ஆரம்ப இலக்கணம் என்னும் நூலாக  1944 பிப்ரவரி 3 ஆம் நாள்  வெளியிட்டனர்.

## மறைவு

இவர் 1943 சனவரி 6 ஆம் நாள் காலமானார்.

## வாழ்க்கை வரலாறு
அரங்கசாமியாரின் வாழ்க்கை வரலாற்றை அவர் மருமகள் சியாமளா சவுந்திரசாமி நான்கு ஆண்டுகள் உழைத்து, பிரெஞ்ச் இந்திய காந்தி அரங்கசாமி நாயக்கர் என்னும் நூலாக  எழுதி  உள்ளார்.
## சான்றடைவு


பகுப்பு:1884 பிறப்புகள்
பகுப்பு:1943 இறப்புகள்
பகுப்பு:தமிழறிஞர்கள்
ஓ. அப்துர் ரகுமான்

thumb | வலது**ஓ. அப்துர் ரகுமான்** என்பவர் ஓர் மலையாள எழுத்தாளரும், இதழாளரும் ஆவார். இவர் மத்தியமம் என்ற மலையாள இதழின் முதன்மை ஆசிரியராகப் பணிபுரிகிறார். இசுலாம் சமயம் தொடர்பான நூல்கள் பலவற்றை எழுதியுள்ளார். இசுலாமியர்களுக்கு ஏற்படும் சிக்கல்கள் தொடர்பாக கேரள அரசு இவரிடம் ஆலோசிக்கிறது.

## ஆக்கங்கள்
* யுக்திவாதிகளும் இசுலாமும் 
* முசுலீம் ஸ்திரீகளுக்கு பள்ளிப் பிரவேசம்
* ஷரத்தும் ஏக சிவில்கோடும்
* கபரராதனா 
* மதராஷ்டிரவாதம்
* இசுலாம், இசுலாமிக பிரஸ்தானம்: சோதியங்களுக்கு மறுபடி

## மேற்கோள்கள்

பகுப்பு:மலையாள எழுத்தாளர்கள்
பகுப்பு:1944 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
ஆயர்

**ஆயர்** என்னும் பெயரில் உள்ள கட்டுரைகள்.

* இடையர் மேய்ச்சல் தொழில் செய்பவர்.
* கோனார் மேய்ச்சல் தொழில் செய்பவர்.
* ஆயர் (கிறித்துவ பட்டம்).
சமயத் துன்புறுத்தல்

**சமயத் துன்புறுத்தல்** என்பது ஒரு குழுவால் தனி நபர் அல்லது குழு மீது அவர்களின் நம்பிக்கை அல்லது சமய நம்பிக்கை இன்மைக்காக மேற்கொள்ளப்படும் ஒழுங்குபடுத்தப்பட்ட மோசமாக நடந்து கொள்ளும் ஓர் செயற்பாடாகும்.

சமயத் துன்புறுத்தல் மதவெறியால் அல்லது அரசினால் தன் பாதுகாப்பு அல்லது விருப்பத்திற்கு எதிராக குறித்த சமயக் குழுவைக் கருதும்போது ஏற்படலாம். பல நாடுகளில் சமயத் துன்புறுத்தல் பெரும் வன்முறையினைத் தோற்றுவித்து மனித உரிமை பிரச்சனையாக கருதப்பட்டுள்ளது.

## வடிவங்கள்
சமயத் துன்புறுத்தல் சமயச் சுதந்திரத்திற்கு எதிரிடையானதாகக் கருதப்படலாம். சமயத் துன்புறுத்தல் இறைமறுப்பாளர்களைக் கூட, அவர்கள் கடவுளைக் கொண்டிராதவர்கள் என்பதற்காக சமய நம்பிக்கையாளர்களால் தாக்கத்தை ஏற்படுத்தலாம்.

இது பொதுவாக ஒரு குழுவினுள் தங்கள் சமய நம்பிக்கையை நிலை நிறுத்த முயற்சித்ததற்காக குற்றஞ் சாட்டப்பட்டு துன்புறுத்தப்படலாம். அல்லது தனி அல்லது நிறுவன வல்லமை ஓர் குறித்த சமயக் குழு அங்கத்தவர்களை துன்பத்திற்குள்ளாக்கலாம். துன்புறுத்தல் சொத்துக்களை அழித்தல், வெறுப்பிற்குத் தூண்டி விடுதல், கைது, சிறை வைத்தல், அடித்தல், சித்திரவதை, மரண தண்ணடனை ஆகிய வடிவங்களில் நிகழலாம்.

சமயத்தின் அடிப்படை மீதான சிவில் உரிமை மறுப்பு சமயத் துன்புறுத்தல் என்பதைவிட சமயப் பாரபட்சம் என விபரிக்கப்படுகின்றது.

## இவற்றையும் பார்க்க
*துன்புறுத்தல்
*சமய வன்முறை

## உசாத்துணை

## மேலதிக வாசிப்பு
*John Coffey (2000), *Persecution and Toleration in Protestant England 1558-1689*, Studies in modern History, Pearson Education

## வெளியிணைப்பு
*United Nations  - Special Rapporteur of the Commission on Human Rights on freedom of religion or belief
*United States Commission on International Religious Freedom
*http://www.unhchr.ch/huricane/huricane.nsf/view01/5E72D6B7B624AABBC125713700572D09?opendocument
*About.com section on Religious Intolerance 
*U.S. State Department 2006 Annual Report on International Religious Freedom

பகுப்பு:சமயம்
சிறுபாடு விளையாட்டுகள்

ஓடியும், ஆடியும், பாடியும் விளையாடும் ஆட்டங்களை **விளையாட்டு** என்றும், ஓடியாடாமல் உட்கார்ந்துகொண்டு விளையாடும் ஆட்டங்களைச் **சிறுபாடு**  என்றும் தமிழர் பாகுபடுத்திக் கொண்டிருந்தனர்.   அவர்கள் கருத்துப்படி வங்கம் போலக் கோடு வரையப்பட்ட ஆடுபுலி ஆட்ட விளையாட்டு சிறுபாடு விளையாட்டு. அரங்கில் வட்டுநா விளையாட்டு விளையாட்டு. சிறுபாடு விளையாட்டில் சலிப்பு தோன்றியபோது ஓடியாடும் விளையாட்டில் ஈடுபடுவார்களாம். 
## அடிக்குறிப்பு

பகுப்பு:சங்ககால விளையாட்டுகள்
ஆய்

**ஆய்** என்பது  மன்னர்களையும் மற்றும் அவர்கள் ஆண்ட நாட்டையும் குறிக்கும் பெயர். கி.பி 866 ஆம் ஆண்டு ஆய்குல அரசன் ஸ்ரீவல்லபனின் பார்த்திவசேகரபுரச் சாசனம் மற்றும் பாலியத்துச் சாசனம் ஆகியவற்றின் வடமொழி பகுதியில் இவர்கள் யாதவர்கள் எனவும் குறிப்பிடப்பட்டுள்ளனர்.

# ஆய் நாடு
# ஆய் ஆண்டிரன்
# ஆய் எயினன்
# நன்னன் ஆய்
# கருநந்தன்
# கோக்கருநந்தடக்கன் (ஸ்ரீவல்லபன்)
# விக்கிரமாதித்திய வரகுணன்

## மேற்கோள்கள்

பகுப்பு:சங்ககால ஆயர்
சமயக் கட்டுமீறல்

**சமயக் கட்டுமீறல்** அல்லது **சமயத் துஷ்பிரயோகம்** என்பது சமயத்தின் பெயரால் அதனால் நடத்தப்படும் கட்டுமீறல் அல்லது தவறான செயற்பாடு ஆகும். இது உள ரீதியான உளக்காயம், தொந்தரவு, அவமதிப்பு ஆகியனவாக அமையலாம். இது சுயதேவைக்காக சமயத்தை தவறாகப் பாவித்தல், மதச் சார்பின்மை, சமயக் குரு நிலையிலிருந்து குற்றமிக்க கட்டுமீறலை மேற்கொள்ளல், கத்தோலிக்க பாலியல் கட்டுமீறல் வழக்குப் போன்று அமையலாம்.

## உள ரீதியான கட்டுமீறல்

## இவற்றையும் பார்க்க
*பேயோட்டுதல்
*சமயத் துன்புறுத்தல்

## உசாத்துணை

பகுப்பு:சமயமும் வன்முறையும்
பொ. வே. சோமசுந்தரனார்

thumbnail
**பொ. வே. சோமசுந்தரனார்** (*P. V. Somasundranaar*, 5 செப்டம்பர், 1909 - 3 சனவரி, 1972) தற்கால உரையாசிரியர்; நாடகாசிரியர். வாழ்க்கை வரலாற்று ஆசிரியர். மேலப்பெருமழை என்னும் ஊரில் பிறந்ததால் **பெருமழைப் புலவர்** என அழைக்கப்பட்டார்.

## பிறப்பு
பொ. வே. சோமசுந்தரனார் 1909 செப்டம்பர் 5 ஆம் நாள் திருவாரூர் மாவட்டம் மேலப்பெருமழை என்னும் சிற்றூரில் பிறந்து, வளர்ந்து, வாழ்ந்தார். இவரின் தந்தை வேளாண்மைத் தொழிலில் ஈடுபட்டவர்.

## கல்வி
சிதம்பரத்தில் உள்ள அண்ணாமலைப் பல்கலைக்கழகத்தின் தமிழ்த்துறையில் விபுலாநந்த அடிகள், பண்டிதமணி கதிரேசச் செட்டியார், சோமசுந்தர பாரதியார் ஆகியோரிடம் தமிழ் பயின்றார்.  அதனால் ஆழ்ந்த தமிழ்ப்புலமை பெற்றார்.

## தொழில்
பொ. வே. சோமசுந்தரனார் பல்கலைக்கழகத்தில் பயின்று பட்டம் பெற்றிருப்பினும் தான் பிறந்த சிற்றூரிலேயே வேளாண்மைத் தொழிலை மேற்கொண்டார்.

## குடும்பம்
சோமசுந்தரனாரின் மகன்கள் பசுபதி மற்றும் மாரிமுத்து ஆவர். இவர்கள் இருவரும் தத்தம் குடும்பத்தினருடன் மேலப்பெருமழை கிராமத்தில் வசித்து வருகின்றனர்.

## எழுத்துப்பணி
பொ. வே. மோ. பழந்தமிழ் இலக்கிய, இலக்கணங்களுக்கு உரை, நாடகம், வாழ்க்கை வரலாறு என 24 நூல்களைப் படைத்துள்ளார். அவை வருமாறு:

## மறைவு
சோமசுந்தரனார் 1972 சனவரி 3 ஆம் நாள் காலமானார்.

## மேற்கோள்கள்

## வெளியிணைப்புகள்
*பெருமழைப் புலவர் வரலாறு, மு.இளங்கோவன்
*வறுமையில் வாடும் பெருமழைப் புலவர் வாரிசுகள், தினமணி கட்டுரை
*என் மேலைப்பெருமழைச் செலவு, மு.இளங்கோவன் பயணக்கட்டுரை
*பெருமழைப் புலவர் நூற்றாண்டு விழா, அழைப்பிதழ்
*திராவிட இயக்க, தமிழ்த்தேசிய எழுச்சிக்கு வித்திட்டவை பெருமழைப் புலவர் உரை
*பெருமழைப் புலவர் குடும்பத்திற்கு உதவிய கலைஞர் அவர்களுக்கு நன்றி
*பெருமழைப் புலவரின் படத்திறப்பு
*கேப்டன் நியூஸ் தொலைக்காட்சியில் பெருமழைப் புலவர் பற்றிய நேர்காணல்
*அமெரிக்காவின் பெட்னா விழாவில் பெருமழைப் புலவருக்குச் சிறப்புமலர்
*பெருமழைப் புலவரின் தனிப்பாடல்கள், மு.இளங்கோவன் கட்டுரை
*பெருமழைப் புலவர் பொ.வே.சோமசுந்தரனார் நினைவுநாள் - த.செந்தில்குமார் 

பகுப்பு:1909 பிறப்புகள்
பகுப்பு:1972 இறப்புகள்
பகுப்பு:தமிழறிஞர்கள்
பகுப்பு:உரையாசிரியர்கள்
பகுப்பு:இந்தியத் தமிழ் நாடகாசிரியர்கள்
தியோ வன் கோ (திரைப்பட இயக்குநர்)

**தியோ வன் கோ** (Theodoor "Theo" van Gogh; 23 சூலை 1957 - 2 நவம்பர் 2004) ஒரு டச்சு திரைப்பட இயக்குநர், தயாரிப்பாளர், எழுத்தாளர், நடிகர்.

இவர் அயான் கேர்சி அலியுடன் இணைந்து இசுலாமில் பெண்களின் நிலையை விமர்சித்து சர்ச்சைக்குரிய *அடிப்பணிதல்* (Submission) என்ற திரைப்படத்தைத் தயாரித்தார்.  இவர் 2 நவம்பர் 2004 முகமட் போயுயேரி (Mohammed Bouyeri) என்ற டச்சு-மொராக்கன் முசுலிமால் படுகொலை செய்யப்பட்டார்.

## மேற்கோள்கள்

பகுப்பு:1957 பிறப்புகள்
பகுப்பு:2004 இறப்புகள்
பகுப்பு:இடச்சு நடிகர்கள்
பகுப்பு:டச்சு எழுத்தாளர்கள்
பகுப்பு:கொலை செய்யப்பட்ட மனித உரிமைச் செயற்பாட்டாளர்கள்
பகுப்பு:டச்சு திரைப்பட இயக்குநர்கள்
சங்ககால ஆடவர் பந்தாட்டம்

சங்ககால ஆடவர் பந்தாட்டத்தில் குறிப்பிடத் தக்கவை இரண்டு. 

## குணில்வட்டு

குணிலால் அடிக்கப்பட்ட வட்டு குணில்வட்டு. மணிவட்டு உருண்டுக் கொண்டிருந்தது. அதனைக் குணிலால் அடித்தனர். அதனால் அந்த மணிவட்டு மேலும் வேகமாக உருண்டோடியது. இதுதான் இந்த விளையாட்டைப் பற்றிச் சொல்லப்படும் செய்தி. குணில் என்பது நுனி வளைந்திருக்கும் தடி. துரத்தல் என்பது தட்டி ஓட்டுதல்.  வளைந்த தடியால் உருளும் பந்தை அடித்தனர். 

இது இக்கால ஹாக்கி விளையாட்டைப் போல அக்காலத்தில் ஆடப்பட்ட விளையாட்டு. 

சேர மன்னர் இமயத்தில் வில் பொறித்த செய்தியை, ஆரிய மன்னர் இழிவுபடுத்திப் பேசிய செய்தியைக் கேட்ட செங்குட்டுவன் அவர்களுக்குப் பாடம் புகட்ட வடநாட்டின் மீது படையெடுத்துச் செல்லத் திட்டமிட்டிருந்தான். கண்ணகிக்குக் கல் இமயமலையிலிருந்து கொண்டுவரலாம் என்று கூறக் கேட்டதும் அவன் எண்ணத்துடிப்பு மேலும் வேகமாகப் பாய்ந்தது. இது உருள்கின்ற மணிவட்டைக் குணில் கொண்டு துரந்தாற் போல் வேகமாகச் சென்றது எனக் கூறப்பட்டுள்ளது. 

## வட்டுநா விளையாட்டு
வட்டைக் குணிலால் அடித்த குணில்வட்டு விளையாட்டைப் போல நாக்குப் போன்ற தடியால் வட்டை அடித்த விளையாட்டு **நாவட்டு விளையாட்டு** அல்லது **வட்டுநா விளையாட்டு**. குணில் விளையாட்டில் மணிவட்டை அடித்தனர். இந்த விளையாட்டில் அரக்கினால் சிவப்புப் புள்ளிகள் வைக்கப்பட்டிருந்த வட்டை அடித்தனர். குணில் விளையாட்டில் அடிக்கும் கோலாகக் குணில் பயன்படுத்தப்பட்டது. இந்த விளையாட்டில் நாக்கு போன்ற தடி பயன்படுத்தப்பட்டது. இக்காலக் கோல்ப் விளையாட்டில் இதுவோன்ற தடி பயன்படுத்தப்படுகிறது. இது சங்ககால **நாத்தடி விளையாட்டு**.   

வங்கம் போலக் கோடு வரையப்பட்ட ஆடுபுலி ஆட்ட விளையாட்டு சிறுபாடு விளையாட்டு. அரக்குப்புள்ளிப் பந்தை வட்டுநாவால் அடிப்பது ஓர் உடல்திற விளையாட்டு.
## அரங்கு
இந்த விளையாட்டுகளைக் குறிப்பிட்ட அரங்கில் விளையாடுவர். அரங்கு இல்லாமல் வட்டு விளையாட முடியாது எனத் திருக்குறள் குறிப்பிடுகிறது.  எனவே இந்த இரு விளையாட்டுக்களும் வரையப்பட்ட அரங்கில் விளையாடப்பட்டது எனத் தெரிகிறது.

## அடிக்குறிப்பு

பகுப்பு:சங்ககால விளையாட்டுகள்
நக்ன கபாலிக விரதம்

**நக்ன கபாலிக விரதம்** அல்லது **காபாலிக விரதம்** என்பது இறைவனான ருத்திரனுக்காக பக்தர்கள் கடைபிடிக்கும் மூன்று வகையான விரத முறைகளுள் ஒன்றாகும். இவையன்றி *பாப்ரவ்யவிரதம்*, *சுத்த சைவ விரதம்* என்பன மற்ற இரு விரதங்கள். 

நக்னம் என்பதற்கு நிர்வாணம் என்ற பொருளுண்டு. பிரம்மாவின் தலையை கொய்ததால் ஏற்பட்ட பிரம்மஹஸ்தி தோசம் நீங்க ருத்திரன் சிவபெருமானை நோக்கி இருந்த விரத முறையாக இது கருதப்படுகிறது. இந்த விரதமுறையைப் பற்றிய செய்திகள் மகாபுராணங்களில் ஒன்றான வராக புராணத்தில் உள்ளன. 

## கருவி நூல்
வராக புராணம்

## காண்க

## சான்றுகள்

## வெளி இணைப்புகள்

பகுப்பு:சிவ விரதங்கள்
கூக்கால்

**கூக்கால்** (Kookal) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், கொடைக்கானல் வட்டம், கொடைக்கானல் ஊராட்சி ஒன்றியத்தில் இருக்கும் ஒரு மலைக் கிராமம்(ஊர்). கொடைக்கானல் வருவாய் வட்டத்தின் முதல் வருவாய் (கிராம எண்:1)கிராமம் ஆகும். இங்கு மலைத் தோட்டப் பயிர்களான பூண்டு, மிளகு, காபி, காரட், முள்ளங்கி, பீட்ரூட், உருளைக் கிழங்கு விளைகின்றன.  

## ஆதாரங்கள்


## வெளி இணைப்புகள்
* விக்கிமேப்பியாவில் கூக்கால் அமைவிடம்
பகுப்பு:திண்டுக்கல் மாவட்டத்தில் உள்ள கிராமங்கள்
வெனிசுவேலாவில் தொழிலாளர் சட்டம்

வெனிசுவேலாவில் **தொழிலாளர் சட்டம்** (*Labour Law in Venezuela*) திருத்தப்பட்டு புதிய சட்டம் 2013 மே 7 இல் நடைமுறைக்கு வந்தது.

வெனிசுவேலாவில் தொழிலாளர் சட்டத்தில் மிகப்பெரிய திருத்தம் செய்யப்பட்டு நடைமுறைக்கு வந்துள்ளது. இதன் மூலம் தொழிலாளர்களின் வேலை நேரம் குறைப்பு உத்தரவாதம், நீண்ட மகப்பேறு விடுப்பு உத்தரவாதம், அனைவருக்கும் ஓய்வூதியம் உள்ளிட்ட பல்வேறு சிறப்பம்சங்கள் இந்த சட்டத்தின் மூலம் உத்தரவாதப்படுத்தப்பட்டுள்ளன. பத்தாண்டுகளுக்கு மேலாக, தொழிற்சங்கங்கள் மற்றும் நாடாளுமன்றத்தில் விவாதிக்கப்பட்டதன் விளைவாக இந்த புதிய சட்டம் கொண்டு வரப்பட்டது. தொழிலாளர்களுக்கான தொழிலாளர் சட்டம் என்ற அடிப்படையில் நாட்டில் உள்ள செல்வத்தின் பயனை தொழிலாளர்களுக்கும் பகிர்ந்தளிக்கும் விதத்தில் இந்த சட்டம் உருவாக்கப்பட்டிருக்கிறது.

## திருத்தங்கள்
*வெனிசுவேலாவில் உள்ள அனைத்துத் தொழிலாளர்களுக்கும் வாரத்தில் 44 மணி நேரத்தில் இருந்து 40 மணி நேரமாகக் குறைக்கப்பட்டுள்ளது.
*வாரத்தில் இரண்டு நாட்கள் தொழிலாளி பணி புரிந்திருந்தால் ஒரு நாள் வார விடுப்பு வழங்க வேண்டும்.
*மகப்பேறுக்கு தயாராகும் பெண்களுக்கு பிரசவத்திற்கு முன்பு 6 வாரம் விடுப்பும், பிரசவத்திற்கு பின்பு 20 வாரமும் விடுப்பு அளிக்கப்படும். குழந்தை பிறந்தவுடன் குழந்தையின் தந்தைக்கு இரண்டு வார விடுப்பும் அளிக்கப்படும். இதே விடுப்புக்கள் அனைத்தும் மூன்று வயதிற்கு குறைந்த ஒரு குழந்தையை தத்தெடுக்கும் குடும்பத்தின் தம்பதிகளுக்கும் வழங்கப்படும்.
*அனைத்து தொழிலாளர்களுக்கும் ஓய்வூதியம் வழங்கப்படும். அது சுய தொழில் செய்பவராக இருந்தாலும் அவர்களுக்கும் ஓய்வூதியம் வழங்கப்படும். அதே போல் குடும்பப் பெண்களுக்கும் ஓய்வூதியம் வழங்கப்படும்.

## மேற்கோள்கள்

## வெளி இணைப்புகள்

*"Part of the Transition to Socialism": Venezuela's Labour Law Comes into Effect

பகுப்பு:வெனிசுவேலாவில் சட்டம்
பாலூர் து. கண்ணப்பர்

**பாலூர் துரைச்சாமி கண்ணப்பர்** (*Balur D. Kannappar*, 1908 திசம்பர் 14 – 1971 மார்ச் 29) என்னும் **பாலூர் கண்ணப்ப முதலியார்** தமிழ்ப் பேராசிரியர்; எழுத்தாளர்; உரையாசிரியர்.

## பிறப்பு
கண்ணப்பர், செங்கற்பட்டு மாவட்டத்தில் உள்ள பாலூரில் 1908 திசம்பர் 14 ஆம் நாள் துரைச்சாமி – மாணிக்கம்மாள் இணையருக்கு மகனாகப் பிறந்தார்.
 
## கல்வி
கண்ணப்பர் பள்ளிக் கல்வியைக் கற்ற பின்னர், டி. என். சேசாசலம் என்பவரிடம் ஆங்கிலமும் மே. வீ. வேணுகோபாலனார், கோ. வடிவேலர், சூளை வைத்தியலிங்கனார் ஆகிய தமிழறிஞர்களிடம் தமிழ் இலக்கண, இலக்கியங்களையும் கற்று வித்துவான் பட்டம் பெற்றார். 1956 ஆம் ஆண்டில் கீழ்த்திசை மொழியியல் இளவர் (பி.ஓ.எல்)  பட்டமும்  1964 ஆம் ஆண்டில் கலை முதுவர் (எம். ஏ.) பட்டமும் பெற்றார்.

## குடும்பம்
கண்ணப்பர், தெய்வானையம்மை என்பவரை மணந்து ஏழு பெண்மக்களைப் பெற்றார்.

## அலுவல்
தமிழ்க் கல்வியை முடித்த கண்ணப்பர் தமிழாசிரியப் பயிற்சி பெற்று சென்னை புரசைவாக்கத்தில் உள்ள லூதரன் மிசன் உயர்நிலைப் பள்ளியில், 1926 சூன் முதல் 1934 மே வரை, எட்டாண்டுகளும் முத்தியால்பேட்டை உயர்நிலைப் பள்ளியில், 1934 சூன் முதல் 1938 மே வரை,  நான்காண்டுகளும் திருவல்லிக்கேணி கெல்லட் உயர்நிலைப் பள்ளியில், 1938 சூன் முதல் 1952 மே வரை, பதினான்கு ஆண்டுகளும் தமிழாசிரியராகப் பணியாற்றினார்.

பின்னர் சென்னை இராயப்பேட்டையில் அமைந்துள்ள புதுக்கல்லூரியில் 1952 சூன் திங்கள் தமிழ் துணை விரிவுரையாளராகப் பணியேற்றார். 1954ஆம் ஆண்டில் தமிழ் விரிவுரையாளராகவும் 1955ஆம் ஆண்டில் தமிழ்ப் பேராசிரியராகவும் தமிழ்த் துறைத் தலைவராகவும் பதவி உயர்வுபெற்றார்.  பதினாறாண்டுகள் அக்கல்லூரியில் பணியாற்றி 1968 சூன் திங்கள் ஓய்வுபெற்றார்.

## பங்கேற்ற அமைப்புகள்
கண்ணப்பர் பள்ளி, கல்லூரி வளாகங்களுக்கு அப்பாலும் தமிழ்ப் பணியாற்ற விரும்பி சென்னை சைவ சித்தாந்த சமாஜம், சென்னை எழுத்தாளர் சங்கம், செங்கை மாவட்ட எழுத்தாளர் சங்கம் ஆகியவற்றில் உறுப்பினராகி உழைத்தார். சென்னை பல்கலைக்கழக பாடத் திட்டக்குழுவில் இடம்பெற்று பணியாற்றினார்.

## எழுத்துப்பணி
கண்ணப்பர் தமிழ்மொழியை மாணவர்களுக்கு கற்பிப்பதோடு நின்றுவிடாமல், பின்வரும் நூல்களை எழுதினார்.

## விருதுகள்
கண்ணப்பர் செய்த தமிழ்த் தொண்டினையும் சைவத் தொண்டினையும் பாராட்டி செந்தமிழ்ச் செல்வர், சைவ சமய சிரோமணி என்னும் பட்டங்கள் வழங்கப்பட்டன.

## மறைவு
சென்னைப் பல்கலைக் கழகத்தில் அப்பரடிகள் திருமுறை பற்றிய ஆராய்ச்சிப்பணியில் ஈடுபட்டிருந்த கண்ணப்பர், அப்பணி நிறைவுறும் முன்னரே 1971 மார்ச்சு 29 ஆம் நாள் இயற்கை எய்தினார்.

## மேற்கோள்கள்

## வெளியிணைப்புகள்

பகுப்பு:1908 பிறப்புகள்
பகுப்பு:1971 இறப்புகள்
பகுப்பு:தமிழறிஞர்கள்
பகுப்பு:உரையாசிரியர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:செங்கல்பட்டு மாவட்ட மக்கள்
சங்ககால நீச்சல் பந்தாட்டம்

சங்ககாலத்தில் ஆடப்பட்ட நீச்சல் பந்தாட்டம் ஒரு திளைப்பு விளையாட்டு. நீர்ப் பந்தாட்டம் அன்று. நீராடும் காதலர் ஒருவர்மீது ஒருவர் பந்தை வீசிக்கொண்டனர். **பூநீர் பெய் [[வட்டம்]]** என்று அந்தப் பந்து கூறப்படுகிறது. பலவகை வண்ண நீர்களைத் தனித்தனிப் பந்துகளில் அடைத்து ஒருவர்மீது ஒருவர் வீசிக்கொள்வர். பந்து வீச்சு மோதியதும் உடையும் தன்மை உடையதாக இருக்கும். உடைந்ததும் உள்ளிருக்கும் வண்ணநீர் பந்து பட்டவர்மீது ஒழுகும். அதைக் கண்டு மகிழ்வர்.   

இக்காலத்தில்  ஹோலிப் பண்டிகையின்போது வட இந்தியாவில் வண்ணப் பொடிகளைத் தூவி விளையாடுவர். தமிழ்நாட்டில் தேர்த்திருவிழா முடிந்ததும் சாமியைக் குடி விடும் நாளில் மஞ்சள் நீரை முறைமாமன், முறைமாமன் மகள் முதலானோர் மீது ஊற்றி விளையாடும் வழக்கம் இன்றும் உண்டு. இது இந்தப் பண்டைய விளையாட்டோடு ஒப்பு நோக்கத்தக்கது. 
## அடிக்குறிப்பு

பகுப்பு:சங்ககால விளையாட்டுகள்
இங்கிலாந்தின் முதலாம் ரிச்சார்ட்

**முதலாம் ரிச்சார்டு** (*Richard I*, செப்டம்பர் 8 1157 - ஏப்ரல் 6  1199) சூலை 6, 1189 முதல் அவரது இறப்பு வரை இங்கிலாந்தின்  அரசராக இருந்தவர். இவர் நார்மன்டியின் பிரபுவாகவும், அக்விடைனின் பிரபுவாகவும், காச்கோனியின் பிரபுவாகவும், சிப்ரசின் பிரபுவாகவும், இங்கிலாந்தின் அதிபராகவும் வெவ்வேறு பதவிகளில் ஒரே காலகட்டதில் ஆட்சி புரிந்தவர். சிலுவைப் போரோடு தொடர்புடைய இசுலாமிய மதத்தினர் இவரை  *மெலெக்-ரிக்*  அல்லது  *மலெக் அல்-இங்கிடார்* எனவும் அழைத்தனர்.

## மேற்கோள்கள்

பகுப்பு:இங்கிலாந்தின் அரசர்கள்
பகுப்பு:1157 பிறப்புகள்
பகுப்பு:1199 இறப்புகள்
விவேகானந்தர் பூங்கா, கோயம்புத்தூர்

**விவேகானந்தர் பூங்கா**, தமிழ்நாட்டில் கோயம்புத்தூரிலுள்ள  இராமகிருஷ்ண வித்யாலய வளாகத்துக்குள் மேட்டுப்பாளையம் சாலையோரமாக அமைந்துள்ளது. இப்பூங்கா இராமகிருஷ்ண வித்யாலத்தின் பவள ஆண்டு விழா நினைவாக பெப்ரவரி 3, 2006 ஆம் ஆண்டு ஏற்படுத்தப்பட்டது. இயற்கைச் சூழலில் அமைந்துள்ள இப்பூங்காவில் பத்தரை அடி உயரத்தில் விவேகானந்தரின் வெண்கல உருவச்சிலை சாலையை நோக்கியபடி உள்ளது. இப்பூங்காவையொட்டி குழந்தைகள் விளையாடுவதற்கு இராமயணப் பூங்கா எனப் பெயரிடப்பட்ட கருத்துப் பூங்கா ஒன்று உள்ளது. இச்சிறுவர் பூங்காவில் இராமாயணக் கதாபாத்திரங்களை அடையாளப்படுத்தும் விதத்தில் ஒவ்வொரு விளையாட்டுச் சாதனமும் அமைக்கப்பட்டுள்ளது சிறப்பாகும்.

## ஆதாரங்கள்
*Swami Vivekanandha Park

பகுப்பு:தமிழ்நாட்டுப் பூங்காக்கள்
பகுப்பு:கோயம்புத்தூர்
அத்துவித வெண்பா

**அத்துவித வெண்பா** என்பது அத்துவிதம் கொள்கையை விளக்கம் ஒரு தமிழ் வெண்பா நூல்.  இதில் 218 வெண்பாக்கள் உள்ளன.  இதன் ஆசிரியர் சித்தர் சிவப்பிரகாசர்.  இதற்கு துறையூர் ஆதிதனத்தின் பத்தாம் தலைவர் நன்னூற் சிவப்பரகாசர் உரை எழுதியுள்ளார். 

## மேற்கோள்கள்


பகுப்பு:அத்துவிதம்
பகுப்பு:மெய்யியல் தமிழ் நூல்கள்
அந்தாளக் குறிஞ்சி

**அந்தாளக் குறிஞ்சி** என்பது பண்டைத் தமிழிசையின் 108 பண்களில் ஒன்றாகும்.  இது தேவாரப் பண்கள் இருபத்தி மூன்றில் ஒன்றும் ஆகும்.  இதனை அந்தாழி, அந்தாளிர் என்றும் குறிப்பிடுவர்.  "இவ் அந்தாளக் குறிஞ்சி குறிஞ்சிப் பண்ணின் நைவளம் (நட்டபாடை) என்னும் திறத்தின் புறநிலையாக அமையும்.  அரும்பாலையிற் பிறந்தது, பண்ணியற்றிய வகையைச் சேர்ந்தது." 

## மேற்கோள்கள்


பகுப்பு:பண்
தமிழ் இலக்கியங்கள் வகைப்படுத்தும் சமயங்கள்

தமிழ் மெய்யியல், இலக்கிய, சமய வழக்கில் நீண்ட காலமாக சமயங்கள், கொள்கைநிலைகள் பட்டியல்படுத்தப்பட்டு, வகைப்படுத்தப்பட்டுள்ளன.  இங்கு அவை தொகுக்கப்படுகின்றன.

## மணிமேகலை
* பூதவாதம்
* உலோகாயதம்/சாவகம்
* சாங்கியம்
* அளவை வாதம்
* நிகண்ட வாதம் (திகம்பர சமணம்)
* பௌத்தம்
* நையாயிகம்
* சைவம்
* பிரமவாதம்
* வைணவம்
* ஆசீவகம்
* வைசேடிகம்
* மீமாம்சம்
* வேதவாதம்

## நீலகேசி
* புத்தவாதம் (நான்கு சருக்கம்) / பௌத்தம்
* ஆசீவகம்
* சாங்கியம்
* வைசேடிகம்
* வேதவாதம்
* பூதவாதம்

## சித்தியார்
* உலகாயதம்
* செளத்திராந்திகம்
* யோகசாரம்
* மாத்தியமிகம்
* வைபாடிகம்
* நிகண்டவாதம்
* ஆசீவகம்
* பண்டாசாரியமதம்
* பிரபாகரமதம்
* சத்தப்பிரமமதம்
* மாயவாதம் (வேதாந்தம்)
* பாற்காரியமதம்
* நீரீச்சுரசாங்கியம்
* பாஞ்சராத்திரம்

## திவாகரம்
* நையாயிகம்
* வைசேடிகம்
* உலோகாயதம்
* மீமாம்சம்
* ஆருகதம்
* பௌத்தம்

## பிங்கலந்தை
### புறச் சமயம்
* உலகாயதம்
* பௌத்தம்
* சமணம்
* மீமாஞ்சம்
* பாஞ்சராத்திரம்
* பட்டாசாரியம்

### அகச் சமயம்
* வைரவம்
* வாமம்
* காளாமுகம்
* மாவிரதம்
* பாசுபதம்
* சைவம்

## சங்கற்பநிரகாணம்
* சைவம்
* பாசுபதம்
* மாவிரதம்
* காளமுகம்
* வாமம்
* வாயிரவம்
* மாயவாதம்
* ஐக்கியவாதம்
* பாடாணவாதம்
* பேதவாதம்
* சிவசமவாதம்
* சங்கிராந்தவாதம்
* ஈசுவர அவிகாரவாதம்
* சிவாத்துவிதம்
* சுத்த சைவம்

## உசாத்துணைகள்
* சோ.ந.கந்தசாமி. (2004).  *இந்திய தத்துவக் களஞ்சியம்*.  சிதம்பரம்: மெய்பப்பன் பதிப்பகம். 
* இந்துக் கலைக்களஞ்சியம் - தொகுதி 1

பகுப்பு:தமிழ் மெய்யியல்
பகுப்பு:தமிழர் சமயம்
ஒற்றையா இரட்டையா

**ஒற்றையா இரட்டையா** (வழக்கு: **ஒத்தையா ரெட்டையா**, **ஒத்தையா ரட்டையா**) என்பது ஓர் ஊழ்த்திற விளையாட்டு ஆகும்.

ஒத்தையா, ரெட்டையா என்பது சிறுவர்களால் விரும்பி விளையாடப்படும் விளையாட்டு. ஒத்தையா, ரெட்டையா எனும் பேச்சு வழக்குச் சொல் ஒற்றையா இரட்டையா எனும் எழுத்து வழக்குச் சொல்லைக் குறிக்கும். இவ்விளையாட்டு விரல்களை மடித்து நிமிர்த்துவதன் மூலம் விளையாடக்கூடிய ஓர் இலகுவான விளையாட்டாகும். இது சிறுவர்களின் கணித வல்லமையை கூட்ட வல்லது (கூட்டும் திறனை).

## விளையாடும் முறை
இந்த விளையாட்டை இருவர் விளையாடுவர். ஒருவர் மற்றவரைப் பார்த்து ஒத்தையா, ரெட்டையா என வினாவுவார். மற்றவர் ஒத்தை அல்லது ரெட்டை என தனக்கு விரும்பியதை கூறுவார். விடை கூறுபவர் ஒற்றை என்றால் மற்றவர் ரெட்டையாகும். இதன் பிறகு விளையாட்டு ஆரம்பமாகும். ஒரு கையில் ஐந்து விரல்கள். ஐந்தையும் மடிக்காமல் எடுத்தால் ஐந்து என எண்ண வேண்டும். மடிக்கும் விரல்களை விட்டு எண்ண வேண்டும். ஒருவிரலை மட்டும் மடித்தால் நான்கு போல். இருவரும் ஒரே நேரத்தில் கையில் விரல்களை மடித்து எண்களை எடுப்பார். இருவர் எடுக்கும் எண்களையும் கூட்ட வேண்டும். கூட்டுத்தொகை ஒற்றை எண்ணாக வந்தால் ஒற்றை சொன்னவருக்கு வெற்றி. இரட்டை எண்ணாக வந்தால் ரெட்டை சொன்னவருக்கு வெற்றி. இவ்வாறு தொடர்ந்து விளையாடலாம்.

## விவரம்
இதனை இருவர் ஆடுவர். ஒவ்வொருவருக்கும் 100 புளியங்கொட்டைகள். அவற்றை முத்து என்பர். 

ஒருவர் தன் கையில் தன்னிடமுள்ள புளியங்கொட்டைகளை அள்ளிக் கையில் மூடிக்கொண்டு கையில் உள்ளது ஒற்றையா, இரட்டையா என்று கேட்பார். எதிரில் உள்ளவர் சரியாகச் சொல்லிவிட்டால் அத்தனையும் சொன்னவருக்கு. தப்பாகச் சொன்னால் கையில் உள்ள அத்தனை எண்ணிக்கை உள்ள கொட்டைகளைச் சொன்னவர் காட்டியவருக்குத் தரவேண்டும். 

வெறுங்கை காட்டுதலைப் பரட்டை என்பர். இதற்கு ‘பரட்டைக்குப் பத்து முத்து’ என்று பரிமாற்றம் நிகழும். யாராவது ஒருவர் ஒன்றுமில்லாதவர் ஆகும்வரை ஆட்டம் தொடரும்.

## மேற்கோள்கள்

## மேலும் காண்க
*தமிழர் விளையாட்டுகள் (அண்மைய காலம்)

## கருவிநூல்
# பாலசுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம் சென்னை வெளியீடு, 1980
# கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல், 627 716, 1982

File:Game, ones or doubles.jpg|எண்ணிக்கொள் எனல்.
File:Game Odd-even-nil 4.jpg|ஒற்றையா இரட்டையா பறட்டையா
File:Game Odd-even-nil 3.jpg|ஒற்றை
File:Game Odd-even-nil 2.jpg|இரட்டை
File:Game Odd-even-nil 1.jpg|பறட்டை


பகுப்பு:தமிழர் விளையாட்டுகள்
அண்ட்டிலோப் செங்குத்துப் பள்ளத்தாக்கு

**அண்ட்டிலோப் செங்குத்துப் பள்ளத்தாக்கு** என்பது தென்மேற்கு ஐக்கிய அமெரிக்காவில் உள்ள ஓர் சரிவு செங்குத்துப் பள்ளத்தாக்கும் அதிகம் பார்வையிடப்பட்டதும், அதிகம் ஒளிப்படம் எடுக்கப்பட்ட இடமுமாகும். இது அரிசோனாவிலுள்ள நவயோ நேசன் எனுமிடத்தில் அமைந்துள்ளது. இது இரண்டு வேறுபட்ட ஒளிப்படம் எடுக்கவல்ல துளைகளைக் கொண்டுள்ளது. அவை *மேல் அண்ட்டிலோப் செங்குத்துப் பள்ளத்தாக்கு* அல்லது *வெடிப்பு* எனவும் *கீழ் அண்ட்டிலோப் செங்குத்துப் பள்ளத்தாக்கு* அல்லது *தக்கை திருகாணி* எனவும் அழைக்கப்படும்.

## உசாத்துணை

## வெளியிணைப்புகள்

* Antelope Canyon Navajo Tribal Park  at Navajo Parks and Recreation Dept.
* Antelope Canyon - Flash Flood
* Imprints of Light - Antelope Canyon and Horseshoe Bend Trip Report
* Slot Canyons of the American Southwest - Antelope Canyon

பகுப்பு:அமெரிக்கப் பள்ளத்தாக்குகள்
பகுப்பு:அரிசோனா